10. การควบคุมภายใน

  คณะกรรมการบริษัท ได้สรุปความเห็นเกี่ยวกับความเหมาะสมของระบบการควบคุมภายในขอ

บริษัทประจำปี 2544 ได้ดังนี้

องค์กรและระบบการควบคุมภายใน

คณะกรรมการได้กำกับดูแลให้มีการกำหนดโครงสร้างผังองค์กร
เพื่อให้ผู้บริหารสามารถดำเนินงานอย่างมีประสิทธิภาพ เป้าหมายการดำเนินธุรกิจที่ชัดเจน
มีนโยบาย แผนงาน และวิธีปฏิบัติงานที่ดี รวมทั้งวัดผลได้
เพื่อให้พนักงานปฏิบัติงานอยู่ในกรอบที่กำหนดไว้
โดยให้มีแนวทางการปฏิบัติงานเป็นไปในทิศทางเดียวกัน
ซึ่งเอื้อต่อการบริหารงานภายในให้ปฏิบัติงานได้อย่างคล่องตัว
ตลอดจนอยู่ภายใต้การกำกับดูแลกิจการที่ดีของผู้บริหารตามสายงาน
อีกทั้งยังส่งเสริมให้ทุกคนในองค์กรตระหนักถึงความจำเป็นของระบบการควบคุมภายในที่ดี
นอกจากนี้ยังจัดให้มีขอบเขตอำนาจอนุมัติโดยเป็นไปตามลำดับสายการบังคับบัญชา
ซึ่งใช้วงเงินเป็นตัวควบคุมอำนาจอนุมัติแต่ละระดับตามแต่ละสายงาน ตลอดจนได้กำหนดนโยบาย
ระเบียบ และวิธีปฏิบัติงานการจัดทำเอกสารไว้ในคู่มือปฏิบัติงานแต่ละระบบ
โดยแทรกเอกสารกำหนดลักษณะงาน (Job Description)
ไว้อย่างเป็นลายลักษณ์อักษรในคู่มือทุกเล่ม เพื่อใช้เป็นแนวทางสำหรับอ้างอิงในการปฏิบัติงาน
โดยเน้นให้มีการปรับปรุงคู่มืออย่างต่อเนื่องเป็นระยะให้เป็นปัจจุบันเสมอ
บริษัทได้วางข้อกำหนดเกี่ยวกับจริยธรรมและข้อห้ามที่อาจก่อให้เกิดความขัดแย้งทางผลประโยชน์กับกิจการ
และขั้นตอนการทำธุรกรรมกับผู้ถือหุ้นรายใหญ่
รวมถึงความรับผิดชอบของกรรมการต่อบริษัทในการไม่ปฏิบัติหน้าที่ด้วยความระมัดระวัง
หรือไม่ซื่อสัตย์สุจริต อีกทั้งมีการประกันความซื่อสัตย์ของพนักงาน
เพื่อลดความเสียหายที่กิจการจะได้รับ เนื่องมาจากความไม่ซื่อสัตย์สุจริตของพนักงานบริษัทฯ
มีฝ่ายตรวจสอบภายใน ซึ่งเป็นเครื่องมือของฝ่ายบริหาร
ตลอดจนมีความเป็นอิสระจากคณะกรรมการบริหาร
โดยปฏิบัติงานตรวจสอบภายใต้การกำกับดูแลและขึ้นตรงต่อคณะกรรมการตรวจสอบ
ตลอดจนตระหนักว่าระบบการควบคุมภายในที่ดีถือเป็นกลไกสำคัญในการลดความเสี่ยงทางธุรกิจ

การบริหารความเสี่ยง

บริษัทมีระบบการวิเคราะห์
และประเมินสถานการณ์ที่จะมีผลกระทบอย่างมีสาระสำคัญต่อธุรกิจอย่างสม่ำเสมอ
รวมถึงได้กำหนดมาตรการเพื่อลดความเสี่ยงนั้น เช่น การทำ SWOT, การทำวิจัยตลาด
ตลอดจนได้แจ้งให้พนักงานทุกคนที่เกี่ยวข้องรับทราบ
และปฏิบัติตามมาตรการการบริหารความเสี่ยงที่กำหนดไว้ เพื่อให้มีความเสี่ยงน้อยที่สุด

การควบคุมการปฏิบัติงานของฝ่ายบริหาร

บริษัทฯ ได้กำหนดขอบเขตอำนาจการอนุมัติไว้เป็นลายลักษณ์อักษรอย่างชัดเจน
โดยแยกตามแต่ละระดับสายการบริหาร
นอกจากนี้ยังได้แบ่งแยกหน้าที่ความรับผิดชอบในการจัดทำและการอนุมัติออกจากกันโดยเด็ดขาด

เพื่อเป็นการตรวจสอบซึ่งกันและกันได้ กล่าวคือ หน้าที่อนุมัติ หน้าที่บันทึกรายการบัญชี
และข้อมูลสารสนเทศ หน้าที่ในการดูแลจัดเก็บทรัพย์สิน ตลอดจนการติดตาม
กำกับดูแลการดำเนินงานของบริษัทย่อย หรือบริษัทร่วมอย่างสม่ำเสมอ
เพื่อให้การปฏิบัติงานมีประสิทธิภาพ รวมทั้งเป็นไปตามระบบการควบคุมภายในที่ดี
ซึ่งส่งผลให้มีความน่าเชื่อถือได้ของรายการทางการเงินการบัญชีและเป็นไปตามกฎระเบียบ
ข้อบังคับของบริษัท ตลอดจนกฎหมายที่เกี่ยวข้อง

ระบบสารสนเทศ และการสื่อสารข้อมูล

คณะกรรมการบริษัทได้มีบันทึกรายงานการประชุมกรรมการ
ซึ่งทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้
ในด้านนโยบายบัญชีใช้นโยบายบัญชีตามหลักการบัญชีที่รับรองทั่วไป
และเน้นให้มีระบบการป้องกันในการที่จะนำข้อมูลภายในของบริษัทไปใช้ประโยชน์ส่วนตน
รวมทั้งบริษัทได้จัดเก็บเอกสารประกอบการบันทึกบัญชีต่างๆ ไว้อย่างครบถ้วนเป็นหมวดหมู่

นอกจากนี้ บริษัทได้นำ Intranet มาใช้เพื่อติดต่อสื่อสารระหว่างกันสำหรับทุกฝ่ายภายในองค์กร
เช่น การกระจายข้อมูลข่าวสารนโยบายด้านการปฏิบัติงาน กฎ
ระเบียบการพนักงานที่เป็นปัจจุบันเสมอ เพื่อให้พนักงานได้รับทราบโดยทั่วกัน

ระบบติดตามผล

คณะกรรมการบริหารได้เปรียบเทียบผลการดำเนินงานของผู้บริหารทุกระดับว่าเป็นไปตามเป้าหมายที่กำหนดไว้หรือไม่ในกรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
บริษัทได้ดำเนินการแก้ไขภายในระยะเวลาที่เหมาะสม

นอกจากนี้ บริษัทมีระบบการติดตาม ตรวจสอบ ประเมินผล
โดยพิจารณาจากวันที่เริ่มดำเนินการแก้ไข
รวมถึงรายงานผลการติดตามอย่างสม่ำเสมอต่อคณะกรรมการบริษัท
และคณะกรรมการตรวจสอบเป็นระยะ
โดยสามารถติดตามและประเมินผลได้ทั้งจากผู้รับผิดชอบของสายงานโดยตรง
และอย่างเป็นอิสระจากฝ่ายตรวจสอบ
ทั้งนี้เพื่อทำให้มั่นใจว่าอยู่ในระบบการควบคุมภายในในระดับที่สมเหตุสมผล
รวมทั้งเพื่อประเมินประสิทธิภาพ ประสิทธิผลของการปฏิบัติงานว่า เป็นไปตามนโยบายที่วางไว้
และเป็นไปตามกฎข้อบังคับของหน่วยงานทางการที่เกี่ยวข้อง